Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: — az 1995. évi LXVI. törvény szerinti iratkezelést,
Paragraph Index: 1292

2. A szakmai vizsga részei A szakképesítés vizsgáztatási követelményei azonosak a szakmai követelményekben meghatározottakkal. Írásbeli vizsga: Az írásbeli vizsga feladatsorát a képzésért felelõs miniszter központilag adja ki. — Magyar és világirodalom. — Mûvelõdéstörténet. — Dráma- és színháztörténet. A vizsga idõtartama: 120 perc. Szóbeli vizsga: A szóbeli vizsga tantárgyait (témaköreit) a vizsgáztatási követelmény határozza meg. A szóbeli vizsga feladatsorát a III. pont alapján a vizsgát szervezõ intézmény állítja össze, és a vizsgabizottság elnöke hagyja jóvá. Ha a feladatsor nem felel meg a követelményeknek, a vizsgabizottság elnöke azt átdolgoztathatja. A jelölt a húzott tételek alapján komplex módon ad számot felkészültségérõl, az ismereteinek önálló alkalmazásáról az alábbi tantárgyakból: — Esztétikai alapismeretek. — Kommunikációs ismeretek. — A magyar pódiummûvészet története. Felkészülési idõ tantárgyanként: 20 perc. A szóbeli vizsga idõtartama: maximum 10-10 perc. Gyakorlati vizsga: A) Vers- és prózamondó (középfokú) A beadott repertoárjából a jelölt a vizsgáztató bizottság kijelölése és instrukciója alapján 6-10 különbözõ stílusú és hangvételû verset, prózát ad elõ. A jelölt az elõadott verseket verstani, szövegtani, illetve esztétikai szempontból elemzi. Ismeretlen vers vagy próza mûvészi igényû felolvasása, rövid elemzése. B) Vers- és prózamondó elõadómûvész (felsõfokú) A jelölt bemutatja 45 perces önálló elõadóestjét (közönség vagy a vizsgabizottság elõtt), valamint válaszolnia kell a vizsgabizottságnak az elõadóesttel kapcsolatos szakmai kérdéseire (szerkesztés, dramaturgia, színpadi megoldások, szövegértelmezés, elõadói megoldások). A vizsga idõtartama: 90 perc.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes